ΕΛΛΗΝΙΚΗ ΔΗΜΟΚΡΑΤΙΑ Χίος, 23 Ιανουαρίου 2018

ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ Β. ΑΙΓΑΙΟΥ

ΔΙΕΥΘΥΝΣΗ ΔΕΥΤ/ΘΜΙΑΣ ΕΚΠ/ΣΗΣ ΧΙΟΥ

 4ο ΓΥΜΝΑΣΙΟ ΧΙΟΥ

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΠΡΟΣΦΟΡΕΣ ΤΗΣ ΕΠΙΣΚΕΨΗΣ ΤΗΣ ΠΕΡΙΒΑΛΛΟΝΤΙΚΉΣ ΟΜΑΔΑΣ ΤΗΣ Β ΤΑΞΗΣ ΤΟΥ 4ΟΥ ΓΥΜΝΑΣΙΟΥ ΧΙΟΥ ΣΤΟ ΠΕΡΙΒΑΛΛΟΝΤΙΚΟ ΚΕΝΤΡΟ ΚΛΕΙΤΟΡΙΑΣ ΝΟΜΟΥ ΑΧΑΪΑΣ

Το 4ο Γυμνάσιο Χίου μετά από έγκριση αίτησής του θα πραγματοποιήσει επίσκεψη στο περιβαλλοντικό κέντρο Κλειτορίας Νομού Αχαΐας από Πέμπτη 26 Απριλίου έως Κυριακή 29 Απριλίου 2018. Αναχώρηση με πλοίο την Τετάρτη το απόγευμα 25-4 η την Πέμπτη το πρωί 26-4 με αεροπλάνο από τη Χίο για ΑΘΗΝΑ και επιστροφή με πλοίο στις 29/4 το βράδυ από Πειραιά για Χίο.

**Τόπος προορισμού** η Κλειτορία Νομού Αχαΐας

**Αριθμός συμμετεχόντων:** 25 μαθητές και 3 συνοδοί.

**Ζητάμε προσφορές για:**

1. Εισιτήρια πλοίου για 25 Απριλίου ή αεροπλάνου 26 Απριλίου (πρωινή πτήση) από Χίο σε Πειραιά ή Αθήνα και πλοίου (τετράκλινες) από Πειραιά για Χίο την Κυριακή 29 Απριλίου. (2 προσφορές)
2. Διάθεση τουριστικού λεωφορείου για 4 ημέρες Πέμπτη 26 Απριλίου έως Κυριακή 29 Απριλίου 2018 για μετακινήσεις της ομάδας από Αθήνα σε Κλειτορία και από Καλάβρυτα μέχρι Δημητσάνα.

Πρόγραμμα τετραήμερης περιβαλλοντικής επίσκεψης

Τετάρτη ή Πέμπτη 25/4 η 26/4. **Αναχώρηση από Χίο** και από την Αθήνα η Πειραιά το πρωί της Πέμπτης 26/4 **με προορισμό την Κλειτορία.** Μικρή στάση στον Ισθμό της Κορίνθου. Προβλεπόμενη ώρα άφιξης στην Κλειτορία 12.00 το μεσημέρι. Καλωσόρισμα από τον Υπεύθυνο του ΚΠΕ Χαρίλαο Μοσχόπουλο (Βιολόγο, MSc) και τα μέλη της Παιδαγωγικής Ομάδας (Π.Ο.) του ΚΠΕ:
Έλενα Ζωδιάτου (Θεολόγο - Αναπληρώτρια Υπευθύνου), Κωνσταντίνο Κυριακόπουλο (Τεχνολόγο, Γεωπόνο) και Μαριάννα Πασσά (Δασκάλα MSc). Ακολουθεί τακτοποίηση στους ξενώνες και γεύμα στη Μαθητική Εστία (Μ.Ε.). Το απόγευμα παρουσίαση-ενημέρωση από τους υπευθύνους του ΚΠΕ Κλειτορίας για τις δραστηριότητες του Κέντρου και για το περιβαλλοντικό πρόγραμμα που συμμετέχουμε: «ΤΑΞΙ∆Ι ΣΤΗΝ ΠΡΟΣΤΑΤΕΥΟΜΕΝΗ ΠΕΡΙΟΧΗ ΧΕΛΜΟΥ-ΒΟΥΡΑΪΚΟΥ» Χωρισµός σε οµάδες, ∆ιαδροµή στον Αγ. Στέφανο- Προσανατολισµός – ∆ραστηριότητες. Επαφή µε τις βασικές έννοιες της Προστατευόµενης Περιοχής και της Βιοποικιλότητας 19:30 - 20:00 ∆είπνο στη μαθητική Εστία. Βραδινή βόλτα στην Κλειτορία.

Παρασκευή 27/4. 07:45– 08:15 Πρωινό. Παραλαβή σακιδίων, παγουριών, σάντουιτς, και μικρή συνάντηση οµάδων εργασίας. 09:00 **Αναχώρηση για ελατοδάσος Προστατευόµενης Περιοχής.** 11:15 – 12:00 Επίσκεψη στο Φορέα ∆ιαχείρισης Χελµού Βουραϊκού στα **Καλάβρυτα.** 12:43 Αναχώρηση από Καλάβρυτα µε οδοντωτό για Ζαχλωρού. 13:10 – 14:30 Πεζοπορική ∆ιαδροµή στο φαράγγι του Βουραϊκού. 14:30 Αναχώρηση από Τρικλιά µε οδοντωτό για Καλάβρυτα. Πρόχειρο γεύµα και μικρή βόλτα στην πόλη. 16:00 Αναχώρηση για το ΚΠΕ. Απογευματινή εργασία σε οµάδες. - Εργαστήριο Ανάθεση σεναρίων για παιχνίδια ρόλων. 19:30 – 20:00 ∆είπνο στην μαθητική Εστία. 20:00 – 21:00 Προετοιµασία για παιχνίδια ρόλων. 21:00 – 21:30 Παρουσίαση παιχνιδιών. Ανάλογα με το χρόνο και τη διάθεσή μας βραδινή έξοδος στα Καλάβρυτα.

Σάββατο 28/4. 08:00 – 08:30 Πρωινό. Παράδοση υλικών. 09:00 – 11:00 Εργασία σε ομάδες. 11:00 – 12:00 Παρουσιάσεις. 12:00 – 13:00 Τοξοβολία 13:00 – 13:30 Κλείσιµο προγράµµατος - Αξιολόγηση 13:30 – 14:00 Γεύµα. 14:30 Αναχώρηση για Δημητσάνα. Επίσκεψη στο Μουσείο Υδροκίνησης του Ομίλου της Τραπέζης Πειραιώς. Βόλτα στην ξακουστή Δημητσάνα. Βραδινό φαγητό στη Δημητσάνα η στη Βυτίνα. Επιστροφή στη Μαθητική εστία. Υπνος.

Κυριακή 29/4. Πρωινό στην Εστία. Τακτοποίηση δωματίων και βαλιτσών. Επιβίβαση στο πούλμαν με προορισμό το Σπήλαιο των Λιμνών. Επίσκεψη στη Μονή της Αγίας Λαύρας και στη Μονή του Μεγάλου Σπηλαίου. Φαγητό σε τουριστικό περίπτερο στη διαδρομή. Άφιξη στον Πειραιά στις 18.30. Επιβίβαση στο πλοίο ……………………... Αναχώρηση 20.00. Προβλεπόμενη άφιξη στη Χίο 4.30 το πρωί της Δευτέρας 30 Απριλίου.

**ΑΠΑΙΤΟΥΜΕΝΑ:**

1) Ο διοργανωτής (γραφείο ταξιδιού) διαθέτει ειδικό σήμα λειτουργίας και αναλαμβάνει την **υποχρεωτική ασφάλιση αστικής επαγγελματικής ευθύνης** όπως και την **ασφάλιση** που θα καλύπτει τα έξοδα σε περίπτωση ατυχήματος ή ασθένειας μαθητή ή εκπαιδευτικού (κάθε προσφορά θα συνοδεύεται απαραιτήτως από υπεύθυνη δήλωση κατοχής του ειδικού σήματος λειτουργίας τουριστικού πρακτορείου, το οποίο πρέπει να βρίσκεται σε ισχύ καθώς και δήλωση ότι το πρακτορείο καλύπτει όλες τις προδιαγραφές που προβλέπονται με την Υ.Α. 129287/Γ2/10-11-2011 (ΦΕΚ 2769/τ.Β΄/02-12-2011 , ΦΕΚ 4227/ τ.Β΄/28-12-2016 και ΦΕΚ 5787/6-03-2017, Τεύχος Β΄, αρ. φύλλου 681) και τη σχετική νομοθεσία για όλες τις ασφαλιστικές καλύψεις που αναφέρονται).

2) Τα οχήματα που θα χρησιμοποιηθούν θα πρέπει να πληρούν τις αναγκαίες προδιαγραφές (άριστη εσωτερική και εξωτερική κατάσταση, κλιματισμό, μικροφωνική εγκατάσταση, επαρκή χώρο για τις αποσκευές και βασικά εργαλεία συντήρησης, άδεια κυκλοφορίας μετά το 1998, πρόσφατο έλεγχο από ΚΤΕΟ κ.λ.π).

3) Η προσφορά κατατίθεται σε (1) πρωτότυπο και (2) αντίγραφα.

Παρακαλείστε να διαβιβάσετε στο 4ο Γυμνάσιο Χίου τις προσφορές σας μέχρι την Παρασκευή 2 Φεβρουαρίου και ώρα 12.00.

Τηλέφωνα επικοινωνίας:

Σχολείο: 2271024900 και fax 2271024170

Διευθυντής σχολείου: Ειρήνη Χούλη, 6947990467